Държавен вестник, бр. 73, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  73
Чл. 57. Лицата, които управляват повдига­
телни съоръжения по чл. 2, ал. 1, т. 2 и 3 или 
товароподемни кранове и подвижни работни 
площадки, за управлението на които не се 
изисква правоспособност съгласно Наредба 
№ 1 от 2002 г. за условията и реда за придо­
биване и признаване на правоспособност за 
упражняване на професии по управление на 
товароподемни кранове и подвижни работни 
площадки, трябва да са обучени съгласно 
чл. 55, т. 3.
Чл. 58. (1) Ползвателят е длъжен да осигури 
провеждане и документиране на първоначален 
и ежегоден инструктаж и проверка на знанията 
на лицата, които окачват товарите или това­
розахващащите приспособления, наричани 
по-нататък „прикачвачи“, и на лицата, които 
управляват повдигателните съоръжения по 
чл. 2, ал. 1, т. 1 – 4 и 7, за:
1. правилното окачване на товарите;
2. спазването на габаритите при подреж­
дане на товарите;
3. спазването на изискванията на наредбата, 
инструкцията за експлоатация и инструкцията 
за работа по чл. 46, ал. 1, т. 2 от ЗТИП;
4. правилното разполагане на стреловите 
самоходни кранове. 
(2) Ползвателят на повдигателните съо­
ръжения по чл. 2, ал. 1, т. 1 – 4 не трябва да 
допуска лица, които не са инструктирани и 
знанията им не са проверени съгласно ал. 1, 
да окачват товари на куките на съоръженията. 
Чл. 59. (1) Инструкцията за работа с повди­
гателните съоръжения по чл. 2, ал. 1, т. 1 – 4 
трябва да има съдържание съгласно чл. 46, 
ал. 1, т. 2 от ЗТИП, като определя реда: 
1. за привързване и окачване на товарите 
и използваните за целта товарозахващащи 
приспособления, и
2. начините за придвижване, завъртане и 
складиране на товарите;
3. за подаване на сигнали между прикачва­
чите и лицата, които управляват повдигателни 
съоръжения;
4. за безопасно спускане на машиниста на 
крана от кабината при принудително спиране 
на крана извън пределите на входната площад­
ка – за мостови и придвижващи се конзолни 
кранове, които нямат пътеки по дължината 
на релсовите си пътища;
5. за предаване на управлението на радио­
управляем кран от един команден блок на друг.
(2) Лицата, които управляват повдигател­
ните съоръжения, и прикачвачите са длъжни 
да извършват товаро-разтоварните работи, 
като спазват изискванията на инструкцията 
по ал. 1.
Чл. 60. (1) Ползвателите на повдигателни­
те съоръжения трябва да поставят върху тях 
табелки, на които ясно и трайно са означени 
товароподемността и регистрационният но­
мер на съоръжението. Това изискване не се 
прилага за сапаните.
(2) На радиоуправляемите кранове трябва 
да се поставят добре видими табели с текст 
„радиоуправляем кран“ с височина на шрифта, 
не по-малка от 0,15 m.
Чл. 61. (1) Отговорните лица по чл. 56, ал. 1 
трябва да извършват проверка на изправността 
на товарозахващащите приспособления все­
ки месец и да записват резултатите от тези 
проверки в дневник.
(2) Лицата, които управляват повдигател­
ните съоръжения по чл. 2, ал. 1, т. 1 – 4, и 
прикачвачите са длъжни преди започване на 
работа да извършват проверка на изправността 
на товарозахващащите приспособления.
(3) Не се допуска използването на неизправ­
ни и несъответстващи на теглата и характера на 
товарите товарозахващащи приспособления.
Чл. 62. (1) Ползвателите на повдигателните 
съоръжения по чл. 2, ал. 1, т. 1 – 4 трябва да 
предоставят срещу подпис на прикачвачите и 
на лицата, които управляват повдигателните 
съоръжения, графични схеми за начините на 
привързване на товарите.
(2) Прикачвачите и лицата, които упра­
вляват повдигателни съоръжения, трябва 
да извършват товаро-разтоварните работи в 
съответствие с графичните схеми по ал. 1.
Чл. 63. Лицата, които управляват повди­
гателни съоръжения по чл. 2, ал. 1, т. 1 – 4 
и 7, са длъжни преди започване на работа да 
извършват оглед и функционални проверки 
на повдигателните съоръжения и ежедневно 
да записват резултатите от огледите и про­
верките в сменен дневник.
Чл. 64. (1) Сигнализацията между при­
качвачите и лицата, които управляват пов­
дигателни съоръжения по чл. 2, ал. 1, т. 1 
и 4, се осъществява чрез сигнали съгласно 
приложение № 8 към чл. 11, ал. 3 от Наредба 
№ РД-07/8 от 2008 г. за минималните изисква­
ния за знаци и сигнали за безопасност и/или 
здраве при работа (ДВ, бр. 3 от 2009 г.) или 
чрез двустранна телефонна или радиовръзка.
(2) Не се допуска повдигането на товари, 
когато няма пряка видимост между лицето, 
което управлява повдигателното съоръжение, 
и товара, ако не е осигурена двустранна те­
лефонна или радиовръзка между прикачвача 
и лицето, което управлява съоръжението.
Чл. 65. Не се допуска повдигателните 
съоръжения по чл. 2, ал. 1, т. 1 – 4, пуснати 
на пазара в Република България преди 23 
април 2003 г., чиито механизми за повдигане 
имат триещи или сцепни съединители, да се 
използват за повдигане на разтопен метал, 
експлозивни, токсични и силно токсични ве­
щества и съдове, намиращи се под налягане.